Jabarkan Empayar multimedia dari Ananda Krishnan dalam bahasa melayu

Pada awal 1990-an, Ananda memulakan sebuah empayar multimedia yang kini termasuk:

Sistem Rangkaian Siaran Measat (MEASAT Broadcast Network Systems) - hak milik sebanyak 91%

Astro All Asia Networks Plc

Binariang Satellites Systems Sdn Bhd (hak milik hampir 100%)

Objektif Bersatu Sdn Berhad - hak milik sebanyak 49%

Celestial Pictures Ltd yang berpangkalan di Hong Kong - hak milik sebanyak 100%

Ananda membeli 46% daripada ekuiti Maxis daripada British Telecom, AT&T, Orange S.A., Belgacom, Royal KPN N.V. dan América Móvil dengan harga sebanyak AS$1,180 juta dan menaikkan hak miliknya menjadi 70%. Maxis ialah syarikat telefon bimbit yang terbesar di Malaysia, dengan jumlah pengguna melebihi 8 juta, dan bahagian pasaran tempatan melebihi 40%.

Ananda juga merupakan ketua Astro All Asia Networks Plc yang merupakan rangkaian televisyen berbayar yang sulung di Malaysia. Beliau juga mempunyai rangkaian pawagam multipleks yang memegang lebih daripada 800 judul filem, serta memiliki sebahagian daripada TVB.com (cabang interaktif kepada penyiar utama di Hong Kong) dan arkib filem Shaw Brothers.

Pada tahun 1996, Ananda melancarkan satelit perhubungan Malaysia yang sulung, berikut kemudian dengan satelit yang kedua, melalui syarikatnya Binariang Satellites Systems Sdn Bhd. Bagaimanapun, kegawatan ekonomi yang melanda negara-negara Asia Tenggara mengurangkan keuntungan syarikat itu dan memaksanya memberhentikan sejumlah pekerja-pekerja dan menangguhkan beberapa projek multimedianya.